open-index/open-wikipedia-markdown huggingface dataset:
হরগৌরী

থাম্ব|হরগৌরী
**হরগৌরী** বা **গঙ্গাযমুনা** বাঙালি হিন্দু রন্ধনশৈলীর অন্তর্গত একটি ঐতিহ্যবাহী মাছের পদ যেখানে মাছের এক পাশটা হয় ঝাল ও অন্য পাশটা টক। ঝাল ও টক দুইয়ের সমাহার থাকায় এই পদটিকে অনেক সময় টক-ঝালও বলে। হরগৌরী যে কোন মাছেরই হতে পারে, তবে রুই, বোয়াল, চিতল, ইলিশ, রাইখর ও কই মাছের হরগৌরী বিশেষ জনপ্রিয়। বাংলার বিভিন্ন জমিদার বাড়ী ও বনেদী বাড়ীতে জামাইষষ্ঠী, দুর্গাপুজা ও অন্যান্য বিশেষ অনুষ্ঠানে এই পদটি রান্না হত।

## নামকরণ ও ইতিহাস
থাম্ব|হরগৌরী
হরগৌরী বা গঙ্গাযমুনা পদটি ঠিক কবে প্রচলন হয়েছিল তা জানা যায় না। এই পদে মাছটি যেহেতু একই অঙ্গে দুইটি রূপ ধারণ করে তাই একে হরগৌরী বা গঙ্গাযমুনা বলা হয়। অতীতে জামাইষষ্ঠীর অন্যতম মাছের পদ হত কইয়ের হরগৌরী। কৃষ্ণনগরের রাজবাড়ীতে বহুযুগ পর্যন্ত জামাইষষ্ঠীর পালনের প্রথা ছিল। জামাইষষ্ঠীর ভোজে অন্যতম পদ থাকত কই মাছের হরগৌরী। আন্দুল রাজবাড়ীতে প্রচলিত ছিল রুই মাছের হরগৌরী। বালুরঘাটে পুজোর সময় রাইখর মাছের টক-ঝাল ভীষণ জনপ্রিয় ছিল।

## উপাদান ও প্রণালী
থাম্ব|হরগৌরী
হরগৌরীর প্রধান উপাদান মাছ, তবে কই মাছ অগ্রগণ্য। রাইখর মাছের হরগৌরী রান্না করতে গেলে অন্ততপক্ষে সাত-আট ইঞ্চি লম্বা মাছ হলে ভাল। হরগৌরীতে মশলা হিসেবে ব্যবহার হয় সর্ষে, জিরে, কাঁচা লঙ্কা, শুকনো লঙ্কা গুঁড়ো, হলুদ, পেঁয়াজ, আদা, রসুন, তেঁতুল, চিনি ও নুন। প্রথমে কই মাছগুলো ধুয়ে পরিষ্কার করে নুন, হলুদ ও রসুন বাঁটা দিয়ে মেরিনেট করে নেওয়া হয়। তারপর মাছগুলিকে তেলে ভেজে নেওয়া হয়। এরপর সর্ষে বাঁটা, কাঁচা লঙ্কা বাঁটা, আদা বাঁটা হলুদ কষিয়ে নেওয়া হয়। তারপর তাতে জল দিয়ে মাছগুলো ছেড়ে আরও খানিকটা কষানো হয়। তবে মাছগুলি উল্টানো হয় না। এতে মাছের এক পাশটা ঝাল হয়। অন্য পাশের জন্য একটি পাত্রে পেঁয়াজ বাঁটা, আদা বাঁটা, শুকনো লঙ্কা গুঁড়ো, হলুদ জল দিয়ে কষিয়ে নেওয়া হয়। তারপর তাতে তেঁতুলের রস ও চিনি দেওয়া হয়। খানিক পরে মাখা মাখা হলে তা তুলে প্রথম পাত্রে মাছের উপর ছড়িয়ে দেওয়া হয়। তারপর মাখা মাখা হলে নামিয়ে নেওয়া হয়। এতে নিচের পাশটা হয় ঝাল ও উপরটা টক।

## আরও দেখুন
* অম্বল
* ঝোল
* ঝাল
* শুক্তো
* বাঙালি রন্ধনশৈলী
* মিশ্র রন্ধনশৈলী
* ইরাকি রন্ধনশৈলী
* নুনেতে ভাতেতে

## তথ্যসূত্র

বিষয়শ্রেণী:বাঙালি হিন্দু রন্ধনশৈলী
হিন্দি ভাষার টেলিভিশন নৃত্যানুষ্ঠান

এটি হিন্দি ভাষায় অনুষ্ঠিত টেলিভিশনের নৃত্যানুষ্ঠানসমূহের তালিকা।

বিষয়শ্রেণী:হিন্দি ভাষার টেলিভিশন নৃত্যানুষ্ঠান
বিষয়শ্রেণী:হিন্দি ভাষার টেলিভিশন অনুষ্ঠান
দেয়াড়া ইউনিয়ন

** দেয়াড়া ইউনিয়ন** বাংলাদেশের খুলনা বিভাগের সাতক্ষীরা জেলার অন্তর্গত একটি ইউনিয়ন।

## ভৌগোলিক অবস্থান
দেয়াড়া সাতক্ষীরা জেলার কলারোয়া থানার অন্তর্গত একটা ইউনিয়ন। কপোতাক্ষ নদ যশোর জেলার কেশবপুর ও মনিরামপুর উপজেলা থেকে এটাকে পৃথক করেছে।ইউনিয়নের উত্তর-পশ্চিম পাশে কেশবপুরের ত্রিমোহনী ইউনিয়ন উত্তর -পূর্ব পাশে মনিরামপুরের মশ্বিমনগর ইউনিয়ন  এবং দক্ষিণ ও দক্ষিণ-পূর্ব পাশে যথাক্রমে কলারোয়ার যুগীখালি ও কুশুডাঙ্গা ইউনিয়ন অবস্থিত। 

## জনসংখ্যার উপাত্ত
২০০৯ সালের হিসেব অনুযায়ী দেয়াড়ার মোট জনসংখ্যা ১৯,১৭৮ জন। সংখ্যাগরিষ্ঠ মুসলিম সম্প্রদায়ের পাশাপাশি  হিন্দু খ্রিষ্টান সহ অন্যান্য ধর্মাবলম্বীরা এই ইউনিয়নে শান্তিপূর্ণ ভাবে বসবাস  করছেন।

## শিক্ষা প্রতিষ্ঠান
দেয়াড়া ইউনিয়নে বেশ কিছু সরকারী বেসরকারী শিক্ষা প্রতিষ্ঠান রয়েছে।"দেয়াড়া মাধ্যমিক বিদ্যালয়","দেয়াড়া সরকারি প্রাথমিক বিদ্যালয়",দেয়াড়া দাখিল মাদ্রাসা,দেয়াড়া আবাদপাড়া সরকারি প্রাথমিক বিদ্যালয়,দেয়াড়া কাশিয়াডাঙ্গা সরকারি প্রাথমিক বিদ্যালয়,খোর্দ্দ বহুমূখী মাধ্যমিক বিদ্যালয়,খোর্দ্দ সালেহা হক মাধ্যমিক বালিকা বিদ্যালয়, উলুডাঙ্গা দাখিল মাদ্রাসা, খোর্দ্দ সরকারী প্রাথমিক বিদ্যালয় উল্লেখযোগ্য।

## প্রশাসনিক এলাকা
* দেয়াড়া
* দেয়াড়া কাশিয়াডাঙ্গা
* ছলিমপুর
* খোরদো
* উলুডাঙ্গা
* পাকুড়িয়া
* দলুইপুর

## আরও দেখুন
* বাংলাদেশের উপজেলা
* বাংলাদেশের জেলাসমূহ
* বাংলাদেশের বিভাগসমূহ

## তথ্যসূত্র

বিষয়শ্রেণী:কলারোয়া উপজেলার ইউনিয়ন
হারানো মসজিদ

বাংলাদেশের লালমনিরহাট জেলায় ৬৯ হিজরি সনে নির্মিত একটি মসজিদের সন্ধান পাওয়া গেছে। মসজিদটির কেবল ধ্বংসাবশেষ অবশিষ্ট থাকায় এটি স্থানীয়ভাবে হারানো মসজিদ নামে পরিচিত। এই মসজিদটিকে বাংলাদেশের তথা দক্ষিণ এশিয়ার সবচেয়ে পুরনো মসজিদ বলে ধারণা করা হয়। এই মসজিদের নতুন নামকরণ করা হয়েছে **সাহাবায়ে কেরাম মসজিদ**।

## অবস্থান
সুপ্রাচীন এই মসজিদটি রংপুর-কুড়িগ্রাম মহাসড়কের ১ কিলোমিটার দক্ষিণে লালমনিরহাট সদর উপজেলার পঞ্চগ্রাম ইউনিয়নের রামদাস মৌজায় অবস্থিত।

## ইতিহাস
লালমনিরহাটের, পঞ্চগ্রাম ইউনিয়নের রামদাস মৌজায় বহুদিন ধরে একটি পতিত জঙ্গল ছিল। জঙ্গলের নাম ছিল মজদের আড়া। স্থানীয় ভাষায় আড়া শব্দের মানে জঙ্গলময় স্থান। জঙ্গল পরিষ্কার করার সময় প্রাচীনকালের কিছু ইট বেরিয়ে আসে। এমনিভাবে মাটি ও ইট সরাতে গিয়ে একটি মসজিদের ভিত খুঁজে পাওয়া যায়। এখানের একটি প্রচিীন শিলালিপির পাঠ থেকে মসজিদের প্রতিষ্ঠাকাল ৬৯ হিজরি (৬৮৮–৬৮৯ খ্রিস্টাব্দ) জানা গেছে। 

## শিলালিপি
মসজিদের ধ্বংসস্তূপের ভিতরে ৬’’×৬’’×২’’ আকারের একটি শিলালিপি পাওয়া যায়। লিপিটিতে আরবি ভাষায় ষ্পষ্টাক্ষরে লেখা আছে “লা-ইলাহা-ইল্লাল্লাহু মুহাম্মদুর রাসুলুল্লাহ, হিজরি সন ৬৯”।  শিলালিপিটি বর্তমানে রংপুরের তাজহাট জাদুঘরে সংরক্ষিত আছে।

## গবেষণা
১৯৮৭ সালের প্রথমভাগে স্থানীয়রা সাংবাদিক ও গবেষকদের কাছে হারানো মসজিদ সম্পর্কে অবহিত করেন। তখন শতাধিক গবেষক, প্রত্নতাত্ত্বিক ও ইতিহাসবিদ এখানে গবেষণা করতে ছুটে আসেন।

টাইগার ট্যুরিজম প্রতিষ্ঠানের উপদেষ্টা টিম স্টিল লালমনিরহাটের মসজিদটি নিয়ে ব্যাপক গবেষণা করেছেন। প্রথাগত ইতিহাস অনুযায়ী ১০০০ শতকে চট্টগ্রাম অঞ্চলে সুফিদের প্রথম আগমন ঘটে। ১১০০ থেকে ১২০০ শতকে সুফিদের মাধ্যমে পূর্ববাংলায় ইসলামের প্রচার ও প্রসার শুরু হয় এবং তাঁদের হাতেই এই অঞ্চলে প্রথম মসজিদ নির্মাণ হয়। তাই এত আগে এখানে মসজিদ নির্মাণের বিষয়টি আশ্চর্যজনক। টিম স্টিল তখন আমেরিকান ইনস্টিটিউট অফ আর্কিওলজিস্ট প্রতিষ্ঠানের সঙ্গে যোগাযোগ করেন। সেখানকার ইসলামের ইতিহাস সংক্রান্ত গবেষকগণ বলেন অনেক রোমান ও জার্মান ইতিহাসবিদের লেখায় আরব ও রোমান বণিকদের ব্রহ্মপুত্র অববাহিকায় নৌ-বাণিজ্যের সূত্রে আসা-যাওয়ার কথা জানা যায়। এছাড়া বেশ কয়েকটি চলমান গবেষণায় ব্রহ্মপুত্র-তিস্তা অববাহিকাকে পৃথিবীর সবচেয়ে পুরোনো আন্তর্জাতিক বাণিজ্যের নৌপথ হিসেবে ব্যবহৃত হওয়ার প্রমাণও পাওয়া গেছে। টিম স্টিল পঞ্চগড়ের ভিটাগড়ে প্রাচীন নগরের নিদর্শন পাওয়া প্রত্নতাত্ত্বিক অধ্যাপক শাহনেওয়াজের গবেষণা থেকেও সহায়তা পান। তিনি মনে করেন মসজিদটি নির্মাণের ইতিহাস খুঁজে পেলে হয়তো বাংলাদেশের উত্তরাঞ্চলের ইতিহাসের সঙ্গে বিশ্ব সভ্যতার সম্পর্কের আরেক ইতিহাস জানার পথ উন্মোচিত হবে।

## স্থাপত্যশৈলী
মসজিদটি ২১ ফুট চওড়া এবং ১০ ফুট লম্বা ছিল। এর চারটি স্তম্ভ ছিল, যার দুটি সম্পূর্ণ ধ্বংসপ্রাপ্ত। 

## চিত্রশালা

চিত্র:Lost Mosque in Bangladesh 1.jpg|নতুন মসজিদ
চিত্র:Majader Ara.jpg|শিলালিপি
চিত্র:Lost Mosque in Bangladesh 4.jpg|মূল অংশ
চিত্র:Lost Mosque in Bangladesh 3.jpg|ধ্বংসাবশেষ
চিত্র:Lost Mosque (16).jpg|মূল অংশ
চিত্র:Lost Mosque in Bangladesh 6.jpg|প্রাচীন মিম্বর
চিত্র:Lost Mosque in Bangladesh 5.jpg|বর্তমান মিম্বর
File:Lost Mosque-Sahaba Mosque, হারানো মসজিদ-সাহাবা মসজিদ (New interior & remains) 2021.jpg|বর্তমান নামাজের স্থান ও ধ্বংসাবশেষ (২০২১)


## আরও দেখুন

* এক কাতার মসজিদ

## তথ্যসূত্র

## বহিঃসংযোগ

* Ancient mosque unearthed in Bangladesh

বিষয়শ্রেণী:লালমনিরহাট জেলার দর্শনীয় স্থান
বিষয়শ্রেণী:লালমনিরহাট জেলার মসজিদ
লালদিয়া সমুদ্র সৈকত

**লালদিয়া সমুদ্র সৈকত** বাংলাদেশের বরগুনা জেলার পাথরঘাটা উপজেলায় অবস্থিত বলেশ্বর নদী ও বিষখালী নদীর মোহনায় এবং লালদিয়া বনের পাশে অবস্থিত। কক্সবাজার সমুদ্রসৈকতের আদলে গড়ে তোলা হচ্ছে এ সৈকত।

## অবস্থান
বরগুনা হতে বাসযোগে পাথরঘাটা যাওয়ার পর মোটর সাইকেলে অতি সহজে লালদিয়া বনে যাওয়া যাবে। এছাড়াও পিরোজপুর হয়ে পাথরঘাটায় যাওয়া যায়।  হরিণঘাটা থেকে লালদিয়া বন ধরে হেটে গেলে সৈকতে পৌঁছাতে সময় লাগে ঘণ্টা দুয়েক।

## প্রাকৃতিক নৈসর্গ
এখান থেকে সূর্যোদয় ও সূর্যাস্ত অবলোকন করা যায়। এক পাশে সমুদ্র অন্য পাশে বন, মাঝে সৈকত, এমন প্রাকৃতিক সৌন্দর্য প্রকৃতিতে বিরল। লালদিয়া সমুদ্রসৈকত পাড়ে গড়ে তোলা হয়েছে ঝাউবন। হরিণবাড়িয়া বনে নির্মিত ৯৫০ মিটার দীর্ঘ ফুটট্রেল (পায়ে হাঁটার কাঠের ব্রিজ) সম্প্রসারিত করে লালদিয়া সমুদ্রসৈকত পর্যন্ত নেয়া হয়েছে।

## আরও দেখুন
* বাংলাদেশের সমুদ্র সৈকতের তালিকা

## তথ্যসূত্র

বিষয়শ্রেণী:বরিশাল বিভাগের সমুদ্র সৈকত
বিষয়শ্রেণী:পাথরঘাটা উপজেলা
বিষয়শ্রেণী:বরগুনা জেলার ভূগোল
বিষয়শ্রেণী:বরগুনা জেলার দর্শনীয় স্থান
সৈয়দা সায়রা মহসীন

**সৈয়দা সায়রা মহসীন** (জন্ম: ১০ সেপ্টেম্বর ১৯৬৫) হলেন বাংলাদেশের একজন রাজনীতিবিদ ও দশম জাতীয় সংসদ নির্বাচনে ২৩৭ নং (মৌলভীবাজার-৩) আসন থেকে নির্বাচিত জাতীয় সংসদ সদস্য। ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে তার স্বামী সৈয়দ মহসিন আলী এই আসন থেকে “সংসদ সদস্য” হিসাবে নির্বাচিত হওয়ার পর ২০১৫ সালের ১৪ সেপ্টেম্বর মৃত্যুবরণ করলে ঐ বছরেরই ২৩ নভেম্বর অনুষ্ঠিত উপ-নির্বাচনে তিনি “সংসদ সদস্য” হিসেবে নির্বাচিত হন।

## ব্যক্তিগত জীবন
সৈয়দা সায়রা মহসীন ১৯৬৫ সালের ১০ সেপ্টেম্বর তৎকালীন সিলেট জেলার মৌলভীবাজারে জন্মগ্রহণ করেন। তার স্বামী সৈয়দ মহসিন আলী।

## শিক্ষাজীবন
 
## কর্মজীবন
মৌলভীবাজার জেলার, মৌলভীবাজার - ৩  আসনে মৌলভীবাজার সদর উপজেলা এবং মৌলভীবাজার উপজেলার নির্বাচনে প্রতিদ্বন্দ্বিতা করার জন্য বাংলাদেশ আওয়ামী লীগের মনোনীত প্রার্থী সৈয়দা সাইরা মহসিন মনোনীত হন। ১৪ সেপ্টেম্বর ২০১৫ তারিখে স্বামী সৈয়দ মহসিন আলীর মৃত্যুর পর আসনটি খালি হয়ে যায়। মনোনয়নপত্র প্রধানমন্ত্রী শেখ হাসিনার অনুমোদন পায়। বাংলাদেশ নির্বাচন কমিশন তার সকল প্রতিপক্ষের প্রার্থীতা বাদ দিয়ে নির্বাচনে অসহযোগিতায় জয়ী হয়। ৭ ডিসেম্বর ২০১৫ তারিখে স্পিকারের কার্যালয়ে সংসদ স্পিকার শরীন শারমিন চৌধুরী তার শপথ গ্রহণ করেন।

## আরও দেখুন
* ১০ম জাতীয় সংসদ নির্বাচন - ২০১৪;
* বাংলাদেশের জাতীয় সংসদের সদস্যদের তালিকা।

## তথ্যসূত্র

## বহিঃসংযোগ
*  মাননীয় সংসদ সদস্য সৈয়দা সায়রা মহসীন  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:১৯৬৫-এ জন্ম
বিষয়শ্রেণী:মৌলভীবাজার জেলার ব্যক্তি
বিষয়শ্রেণী:আরব বংশোদ্ভূত বাংলাদেশী ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:১৯৬০-এ জন্ম
অনু মহাপ্রভু মন্দির

**অনুমহাপ্রভু মন্দির** নবদ্বীপের মনিপুর রাজবাড়ির মন্দির। মণিপুররাজ ভাগ্যচন্দ্রের কন্যা বিম্বাবতী দেবীর সেবিত বিগ্রহ এখানে পূজিত হয়। মন্দিরটি নবদ্বীপ শহরের দক্ষিণে মনিপুর রাজবাড়ীতে অবস্থিত।

## ইতিহাস
অনু মহাপ্রভু মন্দিরের প্রাচীন মূর্তিটি ১৭৯৮ খ্রিষ্টাব্দে মনিপুর রাজ ভাগ্যচন্দ্র নবদ্বীপে নিয়ে এসেছিলেন। মহারাজ চৌরজিৎ সিংহ ১৮১৩ খ্রিষ্টাব্দে এখানে একটি মন্দির নির্মাণ করেন। ১৩২৭ বঙ্গাব্দ এই নির্মিত হয়। তখন একটি সমতল ছাদের মন্দির তৈরি করা হয়। ১৯৭২ খ্রিষ্টাব্দে মন্দিরের চূড়া ও শিখর নির্মাণ হয়।

## বিগ্রহ
থাম্ব|কাঁঠাল কাঠ নির্মিত অনুমহাপ্রভু বিগ্রহ
মণিপুররাজ ভাগ্যচন্দ্রের কন্যা বিম্বাবতী দেবীর সেবিত বিগ্রহ এখানে পূজিত হয়। কাঁঠাল কাঠ নির্মিত অপরূপ এই অনুমহাপ্রভুর মূর্তির নির্মাণ শৈলীতে মণিপুরী শৈলীর প্রভাব সুস্পষ্ট।

এছাড়াও অষ্টাদশ শতাব্দীতে মণিপুররাজ ভাগ্যচন্দ্রের শাসনামলে তার কন্যা বিম্বাবতী দেবীর বিশেষ উদ্যোগে সিলেটে রাসেশ্বরী পালার সূচনা করেন।

## রথযাত্রা
নবদ্বীপের মণিপুর রাজবাড়ির রথ প্রায় তিন শতাব্দী ধরে পালন হচ্ছে। মণিপুররাজ ভাগ্যচন্দ্র সিংহ ১৭৯৭ সালে নবদ্বীপে আসেন । তার কন্যা বিম্বাবতী মঞ্জরি মহাপ্রভু দর্শনের স্বপ্নাদেশ পেয়েছিলেন। এরপর রাজা ভাগ্যচন্দ্রের মৃত্যুর পর কুমার চৌরজি সিংহ বোন বিম্বাবতী মঞ্জরীর ইচ্ছানুসারে নবদ্বীপে বসতি স্থাপন করেন। তারপর ১৮০৫ থেকে নবদ্বীপে মণিপুর রাজবাড়ির রথের সূচনা হয়। রাজবাড়ির চারটি মন্দির ঘুরে রথ পুনরায় রাজবাড়িতেই ফিরে আসে। মাসির বাড়ির প্রথা এখানে নেই। তবে উল্টোরথ পর্যন্ত প্রতি সন্ধ্যায় উৎসব হয়। মণিপুরী নাচের সঙ্গে জয়দেবের পদ গেয়ে জগন্নাথের সন্ধ্যারতি এই রথযাত্রার স্বতন্ত্র ঐতিহ্য।

নবদ্বীপ তথা নদিয়ার অন্যতম প্রাচীন এই রথযাত্রা প্রসঙ্গে গবেষক প্রবীর ভট্টাচার্য বলেন, 

মণিপুরের রাজবাড়ির রথ প্রথা প্রকরণে উল্লেখযোগ্য স্বতন্ত্রের অধিকারী। একমাত্র মণিপুরের রথেই জগন্নাথদেব একমাত্র আরোহী। রথ থেকে উল্টোরথ প্রতিদিন রাত্রে জগন্নাথদেবের সামনে কবি জয়দেবের দশাবতার স্তোত্র গাওয়া হয়। মণিপুরের রথে জগন্নাথদেব একা হওয়ার একটি জনশ্রুতি আছে। প্রবীরবাবু বলেন, 

মণিপুর রথের আরও একটি বৈশিষ্ট্য হলো এই রথ যাত্রাপথে বিভিন্ন ভক্তের বাড়িতে থামে এবং সেই বাড়ির তরফ থেকে জগন্নাথকে আরতি করা হয় এবং তার ভোগ দেওয়া হয়।

## তথ্যসূত্র

বিষয়শ্রেণী:নবদ্বীপ
বিষয়শ্রেণী:নদিয়া জেলার হিন্দু মন্দির
বিষয়শ্রেণী:১৯শ শতাব্দীর হিন্দু মন্দির
শাহাব উদ্দিন

**শাহাব উদ্দিন** (জন্ম: ৩১ ডিসেম্বর ১৯৫৪) একজন বাংলাদেশি রাজনীতিবিদ এবং সাবেক পরিবেশ, বন ও জলবায়ু পরিবর্তন মন্ত্রী। দশম জাতীয় সংসদে তিনি হুইপ হিসেবে দায়িত্ব পালন করেন। তিনি মৌলভীবাজার-১ আসন থেকে সপ্তম, নবম, দশম, একাদশ এবং দ্বাদশ জাতীয় সংসদে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

## প্রারম্ভিক জীবন
শাহাব ১৯৫৪ সালের ৩১ ডিসেম্বর মৌলভীবাজারের বড়লেখার পাখিয়ালা গ্রামে জন্মগ্রহণ করেন। তার পিতার নাম মোঃ আব্দুর রহিম ও মাতা আনোয়ারা বেগম। তিনি মুরারিচাঁদ কলেজ থেকে ১৯৭৫ সালে স্নাতক ডিগ্রি লাভ করেন।

## রাজনৈতিক জীবন
শাহাব ১৯৯৬ সালের জুনে অনুষ্ঠিত সপ্তম জাতীয় সংসদ নির্বাচনে প্রথমবারেরমত আওয়ামী লীগের প্রার্থী হিসেবে মৌলভীবাজার-১ থেকে নির্বাচন করে বিজয়ী হন। সপ্তম জাতীয় সংসদে তিনি ডাক, তার ও টেলিযোগাযোগ মন্ত্রণালয় এবং পরিবেশ ও বন মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। ২০০১ সালে অষ্টম জাতীয় সংসদ নির্বাচনে তিনি প্রতিদ্বন্দ্বিতা করে পরাজতি হন। এরপর ২০০৮ সালে নবম জাতীয় সংসদ নির্বাচনে বিজয়ী হয়ে নবম সংসদে ভূমি মন্ত্রণালয় এবং প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেন।

২০১৪ সালে দশম জাতীয় সংসদে তিনি হুইপ হিসেবে এবং একইসাথে প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত সংসদীয় স্থায়ী কমিটি, জাতীয় সংসদের বিশেষ অধিকার কমিটি, বাংলাদেশ এ্যাসোসিয়েশন্স অব পার্লামেন্টারিয়ান অন পপুলেশন এ্যান্ড ডেভলপমেন্ট (বিএপিপিডি), নিরাপদ মাতৃত্ব ও মাতৃস্বাস্থ্যের উন্নয়ন বিষয়ক সাব-কমিটির সদস্য হিসেবে দায়িত্ব পালন করেন। ২০১৮ সালে একাদশ জাতীয় সংসদ নির্বাচনে একই আসন থেকে বিজয়ী হয়ে শেখ হাসিনার চতুর্থ মন্ত্রিসভায় পরিবেশ, বন ও জলবায়ু পরিবর্তন মন্ত্রীর দায়িত্ব পান।

## ব্যক্তিগত জীবন
শাহাব ব্যক্তিগত জীবনে বেগম শিরিন আক্তারের সাথে বিবাহ বন্ধনে আবদ্ধ হন। এই দম্পতির দুই পুত্র ও দুই কন্যা সন্তান রয়েছে।

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:শেখ হাসিনার চতুর্থ মন্ত্রিসভার সদস্য
বিষয়শ্রেণী:মৌলভীবাজার জেলার রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বিষয়শ্রেণী:মৌলভীবাজার জেলার ব্যক্তি
বিষয়শ্রেণী:বাংলাদেশের পরিবেশ, বন ও জলবায়ু পরিবর্তন মন্ত্রী
দেলদুয়ার জমিদার বাড়ি

**দেলদুয়ার জমিদার বাড়ি** বাংলাদেশের ঢাকা বিভাগের টাঙ্গাইল জেলার অন্তর্ভুক্ত দেলদুয়ার উপজেলায় অবস্থিত এক ঐতিহাসিক জমিদার বাড়ি। 

## ইতিহাস
**দেলদুয়ার জমিদার বাড়িটি** অনেকের কাছে নর্থ হাউজ নামেও পরিচিত। তবে জমিদার বাড়িটি কবে বা কখন প্রতিষ্ঠিত হয়েছে সে সম্পর্কে কোনো তথ্য পাওয়া যায়নি। আমরা সচারচর দেখে থাকি বা জানি যে, বেশীরভাগ জমিদাররাই ছিলেন হিন্দু ধর্মাবলম্বী। কিন্তু এই জমিদররা ছিলেন ইসলাম ধর্মাবলম্বী। যাদের পূর্ব পুরুষরা এখানে আফগানিস্তান থেকে এসেছেন। জমিদার বাড়ির প্রতিষ্ঠাতা হলেন ফতেহদাদ খান গজনবী লোহানি। জমিদার বংশধররা তাদের পূর্ব পুরুষ আফগানিস্তানের গজনী থেকে আসার কারণে তাদের নামের শেষে গজনবী লোহানি খেতাবটি ব্যবহার করতেন। জমিদার বাড়ির জমিদারদের মধ্যে দুজন ছিলেন খুবই আলোচিত স্বনামধন্য জমিদার। যারা ছিলেন দানবীর, উচ্চশিক্ষিত ও ব্যবসায়ী। তারা হলেন স্যার আবদুল করিম গজনভি এবং স্যার আবদুল হালিম গজনভি। আব্দুল হাকিম খান গজনবী ও করিমু নেসা খানম চৌধুরানীর সন্তান ছিলেন তারা দুইজন। তাদের মাতা করিমুন নেসা ছিলেন বাঙালি নারী জাগরণের অগ্রদূত ও কবি বেগম রোকেয়ার বোন। তখনকার সময় তারা ছিলেন উচ্চ শিক্ষিত।

জমিদার স্যার আবদুল করিম গজনভি ১৮৭২ সালে জন্মগ্রহণ করেন। তিনি  ইংল্যান্ড এবং জার্মানিতে পড়ালেখা করেন। ১৮৯৪ সালে তিনি জমিদারির দায়িত্ব গ্রহণ করেন। এছাড়াও তিনি ব্রিটিশ ভারত শাসনামলে ব্রিটিশ সরকারের দুইবার মন্ত্রী হয়েছিলেন এবং ব্রিটিশ সরকারের কাছ থেকে নাইট ও নবাব বাহাদুর উপাধিতে ভূষিত হন ১৯২৮ ও ১৯৩৩ সালে। তিনি ইংরাজী ভাষায় তিনটি বই লিখেন। বইগুলোর নাম হলো - *Pilgrim traffic to hejaz and Palestine*, *Muslim education in Bengal* ও *The diearkiyal education in Bengla*. তিনি ১৯৩৯ সালে মারা যান।

জমিদার স্যার আবদুল হালিম গজনভিও বড় ভাই জমিদার স্যার করিম গজনবীর মতই ছিলেন উচ্চশিক্ষিত। তিনি ১৮৭৬ সালে জন্মগ্রহণ করেন। তিনি ব্যবসা ও রাজনীতির সাথে জড়িত ছিলেন। তিনি ইন্ডিয়া স্টিমশিপ কোম্পানির চেয়ারম্যান ও কলকাতার মুসলিম চেম্বার অব কমার্স এবং ইন্ডিয়া চেম্বার অব কমার্সের সভাপতি হিসেবে দায়িত্ব পালন করেন। এছাড়াও তিনি *The Musolman* এবং *The Star of India* পত্রিকার প্রকাশের সাথে জড়িত ছিলেন। স্যার আব্দুল হালিম গজনবীও বড় ভাইয়ের মত ব্রিটিশ সরকারের কাছ থেকে ১৯৩৫ সালে নাইট উপাধি পান। মৃত্যুর চার বৎসর আগে তিনি কলকাতা থেকে দেলদুয়ার জমিদার বাড়িতে ফিরে আসেন এবং সেখানেই ১৯৫৩ সালে মৃত্যুবরণ করেন। ১৯৪৭ সালে দেশ ভাগের পর জমিদারি প্রথা বিলুপ্ত হলে এই জমিদার বাড়ির জমিদারিরও সমাপ্তি ঘটে। 

## জমিদার বাড়ির অবকাঠামো
চারদিক দিয়ে দেয়ালবেষ্টিত একতলা বিশিষ্ট জমিদার বাড়িটি ঔপনিবেশিক স্থাপত্যশৈলীর আদলে তৈরি করা। জমিদার বাড়ির সামনের দিকে রয়েছে পারিবারিক কবরস্থান। পূর্ব-দক্ষিণ কোনে রয়েছে একটি মসজিদ। পূর্ব পাশে বসার জন্য রয়েছে লোহার গার্ডেন চেয়ার, গোল টেবিল এবং পাশেই রয়েছে কৃত্রিম পানির ফোয়ারা। বাড়ির পিছন দিকে রয়েছে আম বাগান এবং বাগানের মাঝখানে রয়েছে টালির দোতালা শেড। ধারণা করা হয় এটি ছিল বাড়ির মহিলাদের জন্য আড্ডাখানা।

## বর্তমান অবস্থা
অন্যান্য জমিদার বাড়ির মত এই জমিদার বাড়িটি পরিত্যক্ত বা অবহেলা অযত্নে নেই। জমিদার বাড়িটি দেখাশুনা করার জন্য একজন কেয়ারটেকার আছেন। তাই এখনো জমিদার বাড়িটি আগের মতই ভালো অবস্থায় আছে।

## যোগাযোগব্যবস্থা
ঢাকা মহাখালী থেকে টাঙ্গাইল জেলায়। তারপর সেখান থেকে দেলদুয়ার উপজেলায়। সেখানেই দেলদুয়ার জমিদার বাড়িটি অবস্থিত।

## আরো দেখুন
* জমিদার বাড়ি

## তথ্যসূত্র

বিষয়শ্রেণী:ঐতিহাসিক স্থান
বিষয়শ্রেণী:বাংলাদেশের প্রাসাদ
বিষয়শ্রেণী:বাংলাদেশের স্থাপত্য
বিলাইছড়ি থানা

**বিলাইছড়ি থানা** বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি থানা।

## প্রতিষ্ঠাকাল
বিলাইছড়ি থানা গঠিত হয় ১৯৭৬ সালে।

## প্রশাসনিক এলাকাসমূহ
বিলাইছড়ি উপজেলার ৪টি ইউনিয়নের প্রশাসনিক কার্যক্রম বিলাইছড়ি থানার আওতাধীন।

;ইউনিয়নসমূহ:
* ১নং বিলাইছড়ি
* ২নং কেংড়াছড়ি
* ৩নং ফারুয়া
* ৪নং বড়থলি

## আরও দেখুন
* বিলাইছড়ি উপজেলা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:রাঙ্গামাটি জেলার থানা
বিষয়শ্রেণী:বিলাইছড়ি উপজেলা
ফ্রান্স–ব্রুনাই সম্পর্ক

**ব্রুনাই-ফ্রান্স সম্পর্ক** বলতে ব্রুনাই এবং ফ্রান্সের মধ্যকার বৈদেশিক সম্পর্ককে বোঝানো হয়ে থাকে। ব্রুনাইয়ের দূতাবাস প্যারিসে অবস্থিত এবং ফ্রান্সের দূতাবাস বন্দর সেরি বেগাওয়ানে অবস্থিত।

## ইতিহাস
দুদেশের মধ্যে সম্পর্ক ১৯৮৪ সালের ৮ মে থেকে প্রতিষ্ঠিত হয়। ১৯৯৬-এ, হাসানাল বলকিয়াহ দুদেশের সরকারি কর্মকর্তাদের মধ্যে পারস্পরিক পরিদর্শন উন্নীত করতে রাষ্ট্রীয় সফরে ফ্রান্সে যান।

## অর্থনৈতিক সম্পর্ক
২০১১-তে, উভয় দেশের মধ্যে ব্যবসা বাণিজ্য ১কোটি €তে পৌঁছয়। ব্রুনাই এবং ফ্রান্স উভয় দেশের কোম্পানিসমূহ তেল ও গ্যাস শিল্পে সুযোগ সন্ধান করতে থাকে, এবং ফরাসি কোম্পানিসমূহ সম্ভাব্য যৌথ কারবারে ব্রুনাইয় অংশীদার খুঁজতে থাকে। আকাশপথে পরিসেবা প্রদানে, রয়াল ব্রুনাই এয়ারলাইন্স (আরবিএ)  এয়ার ফ্রান্স-কেএলএময়ের সাথে একটি ১২ বছরের প্রকৌশল অংশীদারি চুক্তিতে সাক্ষর করেছে।

## নিরাপত্তাবিষয়ক সম্পর্ক
এছাড়াও প্রতিরক্ষামূলক সাহায্য সহযোগিতার লক্ষে ১৯৯৯ সালে একটি সমঝোতা স্মারকলিপিতে ব্রুনাই এবং ফ্রান্স স্বাক্ষর করে।

## আরো পড়ুন
* JDWC MEETING WITH FRANCE Ministry of Defence Brunei Darussalam

## তথ্যসূত্র

বিষয়শ্রেণী:ব্রুনাইয়ের দ্বিপাক্ষিক সম্পর্ক
বিষয়শ্রেণী:ফ্রান্সের দ্বিপাক্ষিক সম্পর্ক
আর্ঘান্দাব জেলা

**আর্ঘান্দাব জেলা** (পশতু/) আফগানিস্তানের কান্দাহার প্রদেশের কেন্দ্রীয় অঞ্চলে অবস্থিত একটি অন্যতম জেলা। ভৌগোলিক অবস্থান অনুযায়ী জেলাটি পশ্চিমে পাঞ্জাব ও খাকরেজ জেলার সীমানা বরাবর অবস্থান করছে, এছাড়াও উত্তর ও পূর্বে শাহ ওয়ালী কোট জেলা এবং পূর্ব ও দক্ষিণে কান্দর জেলা রয়েছে।

২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৫৪,৯০০ জন এর মত। জেলাটির কেন্দ্রীয় শহর কান্দাহারের উত্তর-পশ্চিমে অবস্থিত। আর্ঘান্দাব নদীটি জেলা শহরে পশ্চিমে জেলার মধ্য দিয়ে প্রবাহিত হয়ে থাকে এবং হেলমান্দ ও আর্ঘান্দাব উপত্যকা কর্তৃপক্ষ কর্তৃক কৃষিক্ষেত্রে সেচ ব্যবস্থা পরিচালিত হয়। জলবায়ু, নদী এবং সেচ দিয়ে অধিবাসীরা বিভিন্ন ধরনের উৎপাদনের ক্ষেত্রসমূহ একত্রিত করে থাকেন। এই অঞ্চলের অধীনস্থ কৃষি ফসলগুলি মধ্যে রয়েছে, ডালিম, আঙ্গুর, আলুবোখারা এবং গাঁজা।

## তথ্যসূত্র

## বহিঃসংযোগ
* আর্ঘান্দাব জেলা মানচিত্র (পিডিএফ)

বিষয়শ্রেণী:কান্দাহার প্রদেশের জেলা
কৈলাশটিলা

**কৈলাশটিলা** সিলেটের ঐতিহাসিক দর্শনীয় স্থান। শাহজালাল ইয়েমেনীর ৩৬০ আওলিয়ার সফর সঙ্গী শাহ নূর এখানে আস্তানা গড়ে ছিলেন। ইবাদতের জন্য কৈলাশটিলার উপরে একটি গুহা নির্মাণ করেন যা আজও বিদ্যমান। প্রায় ৪০০ ফুট উঁচু টিলার উপরে ঈদগাহ অবস্থিত যেখানে স্থানীয় লোকজন ঈদের নামাজ পড়েন। কৈলাশটিলা বাংলাদেশের একমাত্র খনিজ তেলক্ষেত্র হওয়ায় দেশের জাতীয় অর্থনীতিতে গুরুত্ব ভুমিকা রাখছে। কৈলাশটিলা একইসাথে খনিজতেল এবং প্রাকৃতিক গ্যাসক্ষেত্র।

## ভূতাত্ত্বিক গঠন
সিলেট শহর থেকে ২৫ কিলোমিটার দক্ষিণপূর্বে গোলাপগঞ্জ উপজেলার লক্ষণাবন্দ ইউনিয়নে অবস্থিত। এই ভূতাত্ত্বিক গঠনটি বঙ্গীয় পুরঃখাতের বলিত বলয়ের পার্শ্বে অর্থাৎ সিলেট খাদের পূর্ব পার্শ্বে অবস্থান করে। এটি উত্তরে সিলেট ভূতাত্ত্বিক গঠন, পূর্বে বিয়ানীবাজার এবং দক্ষিণে ফেঞ্চুগঞ্জ উপজেলা দ্বারা বেষ্টিত। এই ভূতাত্ত্বিক গঠনটিকে গিরিশিরার মাঝখানের সামান্য চাপা অংশ ফেঞ্চুগঞ্জ ঊর্ধ্বভাঁজটি থেকে বিচ্ছিন্ন করেছে। এই ঊর্ধ্বভাঁজটি ডুপিটিলা স্তরসমষ্টি সমেত ভূ-পৃষ্ঠে প্রকটিত। 
এটি একটি উত্তর-উত্তরপূর্ব ও দক্ষিণ-দক্ষিণপশ্চিম দিকে বিন্যস্ত অসম ঊর্ধ্বভাঁজ। একটি ঘাত চ্যুতি উত্তর দিকে সিলেট ভূতাত্ত্বিক গঠন থেকে কৈলাস টিলা ভূতাত্ত্বিক গঠনকে পৃথক করেছে। ভূতাত্ত্বিক গঠনটি ৬ কিমি লম্বা এবং ৩ কিলোমিটার চওড়া। পূর্ব পার্শ্ব অপেক্ষা পশ্চিম পার্শ্ব খাড়া।

## ইতিহাস
পাকিস্তান শেল অয়েল কোম্পানি ১৯৬২ সালে এটি আবিষ্কার করে। এটি বাংলাদেশের ২য় বৃহত্তম গ্যাসক্ষেত্র। এখানে প্রমাণিত ও সম্ভাব্য গ্যাস মজুত ৩.৬৫ ট্রিলিয়ন ঘনফুট এবং উত্তোলনযোগ্য মজুত ২.৫২ ট্রিলিয়ন ঘনফুট। গ্যাসের সঙ্গে এখানে প্রচুর পরিমাণে কনডেনসেটও পাওয়া যায়। ১৯৮৩ সাল থেকে অদ্যাবধি এই ক্ষেত্র থেকে গ্যাস উত্তোলন করা হচ্ছে। অবাণিজ্যিকভাবে এই ক্ষেত্রের গভীরে খনিজ তেলও পাওয়া যায়।
## অবস্থান

দেশের ঐতিহ্যবাহী একটি টিলা সিলেটের গোলাপগঞ্জ উপজেলার *কৈলাশ টিলা* | যার খ্যাতি ছড়িয়ে আছে দেশ বিদেশে। এ কৈলাশ টিলা থেকে উত্তোলিত গ্যাস দেশের অর্থনীতিতে গুরুত্বপূর্ণ ভূমিকা রাখছে। কিন্তু এ কৈলাশ টিলায় যাতায়াতের একমাত্র রাস্তা মুকিতলা গ্রামের ‘কৈলাশ টিলা সড়ক’।

## আশেপাশের আকর্ষণ
* বাংলাদেশ স্কাউট সিলেট অঞ্চল
* পেট্রোবাংলা
* শ্রী চৈতন্য মন্দির
* আলভিনা গার্ডেন

## আরও দেখুন
* বাংলাদেশের দর্শনীয় স্থানসমূহ
* গোলাপগঞ্জ উপজেলা
* লক্ষণাবন্দ ইউনিয়ন

## তথ্যসূত্র

## বহিঃসংযোগ

* কৈলাশটিলা- বাংলাদেশ জাতীয় তথ্য বাতায়ন 
* বাংলাপিডিয়া

বিষয়শ্রেণী:সিলেট জেলার দর্শনীয় স্থান
বিষয়শ্রেণী:ঐতিহাসিক স্থান
আর্ঘিস্তান জেলা

**আর্ঘিস্তান জেলা** (, ) আফগানিস্তানের কান্দাহার প্রদেশের উত্তরপূর্ব অঞ্চলে অবস্থিত একটি জেলা।ভৌগোলিক অবস্থান অনুযায়ী জেলাটি দক্ষিণ ও পশ্চিমে স্পিন বল্দাক জেলা, পশ্চিমে দামান জেলা, উত্তরে জাবুল প্রদেশ, পূর্বে মারুফ জেলা এবং পূর্ব ও দক্ষিণে পাকিস্তান অবস্থান করছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩০,৫০০ জন। জেলাটির কেন্দ্রীয় শহর হচ্ছে আর্ঘিস্তান গ্রাম, যেটি আর্ঘিস্তান নদীর উপত্যকায় জেলাটির কেন্দ্রীয় অংশে অবস্থান করছে।

আমেরিকান রক্ষিবাহিনী আফগানিস্তানের প্রাদেশিক পুনর্গঠন দলকে নিয়ন্ত্রণ করে থাকেন।

## তথ্যসূত্র


## বহিঃসংযোগ
* AIMS District Map 

বিষয়শ্রেণী:কান্দাহার প্রদেশের জেলা
বড়থলি ইউনিয়ন

**বড়থলি** বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি ইউনিয়ন।

## আয়তন

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৩,৫৯৫জন। এর মধ্যে ১,৭৩১জন বৌদ্ধ, ১,৪২২জন খ্রিস্টান ,৩৩৬জন মুসলিম, ১১জন হিন্দু এবং ৯৫জন অন্যান্য ধর্মের অনুসারী।

নৃতাত্ত্বিকভাবে ৫৮২ জন বাঙালি, ৬  জন চাকমা, ৪৯০ জন‌ মারমা, ১,০৮৭ জন তঞ্চঙ্গ্যা ও ১,৪৩০ জন অন্যান্য।

## অবস্থান ও সীমানা
বিলাইছড়ি উপজেলার সর্ব-দক্ষিণে বড়থলি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে ফারুয়া ইউনিয়ন; দক্ষিণ-পশ্চিমে বান্দরবান জেলার রোয়াংছড়ি উপজেলার আলেক্ষ্যং ইউনিয়ন, রোয়াংছড়ি সদর ইউনিয়ন, রুমা উপজেলার পাইন্দু ইউনিয়ন, রুমা সদর ইউনিয়ন, রেমাক্রীপ্রাংসা ইউনিয়ন, থানচি উপজেলার বলিপাড়া ইউনিয়ন ও থানচি সদর ইউনিয়ন এবং পূর্বে মিয়ানমারের চিন রাজ্য ও ভারতের মিজোরাম প্রদেশ অবস্থিত।

## ইতিহাস
২০১৩ সালের ৪ নভেম্বর বিলাইছড়ি উপজেলাধীন ৩নং ফারুয়া ইউনিয়নে ৮নং ও ৯নং ওয়ার্ড নিয়ে বড়থলি ইউনিয়ন পরিষদ গঠন করা হয়।

## প্রশাসনিক কাঠামো
বড়থলি ইউনিয়ন বিলাইছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বিলাইছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল:
* ওড়াছড়ি
* ধুপপানিছড়া পাড়া
* বড়থলি

## শিক্ষা ব্যবস্থা
বড়থলি ইউনিয়নের সাক্ষরতার হার ১৫%। এ ইউনিয়নে ১টি প্রাথমিক বিদ্যালয় রয়েছে।

## শিক্ষা প্রতিষ্ঠান
;প্রাথমিক বিদ্যালয়
* ওড়াছড়ি সরকারি প্রাথমিক বিদ্যালয়

## যোগাযোগ ব্যবস্থা
বিলাইছড়ি উপজেলার দুর্গম এলাকা ভারত ও মিয়ানমার সীমান্তবর্তী বড়থলি ইউনিয়ন। উপজেলা সদর থেকে এ ইউনিয়নে যোগাযোগের একমাত্র মাধ্যম ইঞ্জিন চালিত নৌকা অথবা পায়ে হেঁটে। এছাড়া বান্দরবান জেলার রুমা উপজেলা থেকেও পায়ে হেঁটে এ ইউনিয়নে আসা যায়।

## খাল ও নদী
বড়থলি ইউনিয়নের মধ্য দিয়ে প্রবাহিত হচ্ছে রাইংখ্যং নদী।

## দর্শনীয় স্থান
* ধুপপানি ঝর্ণা

## জনপ্রতিনিধি
* বর্তমান চেয়ারম্যান: আতোমং মার্মা

## আরও দেখুন
* বিলাইছড়ি উপজেলা
* বিলাইছড়ি থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:বিলাইছড়ি উপজেলার ইউনিয়ন
দামান জেলা

**দামান জেলা** আফগানিস্তানের কান্দাহার প্রদেশের কেন্দ্রীয় অংশে অবস্থিত একটি জেলা। ভৌগোলিক অবস্থান অনুযায়ী জেলাটি পশ্চিমে পাঞ্জাই ও কান্দাহার জেলা, উত্তরে শাহ ওয়ালী কোট জেলা, উত্তরপূর্বের জাবুল প্রদেশ, পূর্ব সীমান্তে আর্ঘিস্তান এবং স্পিন বল্দাক জেলা এবং দক্ষিণে রেগ জেলা সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩০,৭০০ জন। জেলাটির কেন্দ্রীয় শহরের নাম দামান গ্রাম। হেলমান্দ ও আর্ঘান্দাব উপত্যকা কর্তৃপক্ষ কর্তৃক কৃষিকষেত্রে সেচব্যবস্থা পরিচালিত হয়ে থাকে।

## তথ্যসূত্র

## বহিঃসংযোগ
*Afghanistan: Improved Roads Unlocks Access to Services and Opportunities (The World Bank, November 14, 2017)
*AIMS District map

বিষয়শ্রেণী:কান্দাহার প্রদেশের জেলা
চান্ডলার রিগস

**চান্ডলার রিগস** (জন্ম জুন ২৭, ১৯৯৯) হলেন একজন মার্কিন অভিনেতা, তিনি মার্কিন টেলিভিশন চ্যানেল এএমসি-এ প্রচারিত জনপ্রিয় অধীরতামূলক দৃশ্যকাব্যের ধারাবাহিক *[[The Walking Dead (TV series)|দ্য ওয়াকিং ড্যাড]]*-এ তার চরিত্র কার্ল গ্রিমস হিসেবে অভিনয় করার জন্য বিশেষ ভাবে পরিচিত।

## প্রাথমিক জীবন
রিগসের জন্ম, মার্কিন যুক্তরাষ্ট্রের জর্জিয়া রাজ্যের আটলান্টা শহরে, তিনি জিনা এনন (বিবাহ পূর্ব নাম কার্লটন) এবং উইলিয়াম রিগস দম্পতির সন্তান। তার গ্রেসন নামে একজন ছোট ভাই রয়েছেন।

## অভিনয় জীবন
রিগস, তার নাট্যমঞ্চে অভিনয়ের অভিষেকে তিনি আটলান্টা শহরে অবস্থিত "ফক্স থিয়েটার" এর প্রযোজনায় গীতিনাট্য "দ্য উইজার্ড অব অজ" একটি "মাঞ্চকিনের ভূমিকায় অভিনয় করেন, এবং ২০০৯ সালে মাত্র নয় বছর বয়সে তিনি একই সাথে তার প্রথম দুটি মূল চলচ্চিত্রে অভিনয় করেন, যেখানে তিনি "গেট লো" চলচ্চিত্রটিতে টম ভূমিকায় এবং "দ্য রং'ড ম্যান" নামক ছোট পর্দার চলচ্চিত্রে একটি সামান্ন ভূমিকায় অভিনয় করেন।

### ''দ্য ওয়াকিং ড্যাড''
মাত্র ১০ বছর বয়সে, রিগস মার্কিন টেলিভিশন চ্যানেল এএমসি-এ প্রচারিত জনপ্রিয় অধীরতামূলক দৃশ্যকাব্যের ধারাবাহিক *[[The Walking Dead (TV series)|দ্য ওয়াকিং ড্যাড]]*-এ এখন পযন্ত তার সবচেয়ে বড় ভূমিকায় "কার্ল গ্রিমস" হিসেবে অভিনয় শুরু করেন।  
রিগস, পূর্বে তার অভিনীত চলচ্চিত্র "দ্য রংড ম্যান"-এ এই ধারাবাহিকটির কার্যনির্বাহী প্রযোজক গালে এনি হুর্ড-এর সাথে কাজ করেছিলেন।

২০১২ সালে, রিগস ধারাবাহিকটিতে তার ভূমিকায় অভিনয়ের জন্য, সেরা তরুন মুখ্য অভিনেতা বিভাগে ইয়ং আর্টিস্ট অ্যাওয়ার্ড-এর জন্য মনোনীত হন, তবে ২০১৪ সালে একই পুরস্কারটি তিনি জিতে নেন তার সাথে সাটার্ন অ্যাওয়ার্ড'ও জয় করেন।

## চলচ্চিত্র সমূহ
### চলচ্চিত্র

### ছোট পর্দা

## পুরস্কার এবং মনোনয়ন সমূহ

## তথ্যসূত্র

## বহিঃসংযোগ

*
*

বিষয়শ্রেণী:১৯৯৯-এ জন্ম
বিষয়শ্রেণী:মার্কিন শিশু অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:আটলান্টা থেকে অভিনেতা
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:টুইচ স্ট্রিমার
বিষয়শ্রেণী:মার্কিন পুরুষ সঙ্গীতজ্ঞ
বিষয়শ্রেণী:২১শ শতাব্দীর মার্কিন পুরুষ সঙ্গীতজ্ঞ
ফারুয়া ইউনিয়ন

**ফারুয়া** বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি ইউনিয়ন।

## আয়তন
ফারুয়া ইউনিয়নের আয়তন ১৩৭,৬০০ একর (৫৫৬.৮৫ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ১১,৩৮৫জন। এর মধ্যে ৯,৭৩৫জন বৌদ্ধ, ১,০৪৫জন খ্রিস্টান ৫০৩জন মুসলিম, ১০২জন হিন্দু।

নৃতাত্ত্বিকভাবে ১,৩২৬ জন বাঙালি, ৯৮৩  জন চাকমা, ১,০১২ জন‌ মারমা, ৭,০১৬ জন তঞ্চঙ্গ্যা ও ১,০৪৮ জন অন্যান্য।

## অবস্থান ও সীমানা
বিলাইছড়ি উপজেলার উত্তর-মধ্যাংশ জুড়ে ফারুয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে বড়থলি ইউনিয়ন, দক্ষিণ-পশ্চিমে বান্দরবান জেলার রোয়াংছড়ি উপজেলার আলেক্ষ্যং ইউনিয়ন ও নোয়াপতং ইউনিয়ন, পশ্চিমে রাজস্থলী উপজেলার ঘিলাছড়ি ইউনিয়ন, উত্তর-পশ্চিমে বিলাইছড়ি ইউনিয়ন ও জুরাছড়ি উপজেলার মৈদং ইউনিয়ন, উত্তরে জুরাছড়ি উপজেলার জুরাছড়ি ইউনিয়ন ও দুমদুম্যা ইউনিয়ন এবং পূর্বে ভারতের মিজোরাম প্রদেশ অবস্থিত।

## ইতিহাস
বিলাইছড়ি উপজেলায় এক সময় প্রায়ই উপজাতীয় বিদ্রোহ দেখা দিত। ১৯৭১ সালে পাকিস্তানিদের পরাজয়ের পর প্রায় দু'হাজার পাহাড়ি রাজাকার বিদ্রোহী মিজোদের সঙ্গে যোগ দেয়। মানবেন্দ্র নারায়ণ লারমা তাদের নেতৃত্ব গ্রহণ করেন এবং শান্তিবাহিনীর গোড়াপত্তন করেন। শান্তিবাহিনী দমনের জন্য সীমান্ত অঞ্চল নিয়ে গঠিত হয় ফারুয়া থানা। পরে শান্তিবাহিনী ও জনসংহতি সমিতি তাদের মূল ঘাঁটি ত্রিপুরায় স্থানান্তর করে। ফলে ফারুয়া থানার গুরুত্ব কমে যায় এবং থানাটি বিলাইছড়ির অন্তর্ভুক্ত হয়।

## প্রশাসনিক কাঠামো
ফারুয়া ইউনিয়ন বিলাইছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বিলাইছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি *ফারুয়া* মৌজা নিয়ে গঠিত। এ ইউনিয়নের গ্রামগুলো হল:
* গো-ছড়া
* ছাবাতলী
* জামুছড়া
* তক্তানালা
* মন্দিরাছড়া
* ফারুয়া

## শিক্ষা ব্যবস্থা
ফারুয়া ইউনিয়নের সাক্ষরতার হার ১৫.০৭%। এ ইউনিয়নে ২টি নিম্ন মাধ্যমিক বিদ্যালয় ও ৬টি প্রাথমিক বিদ্যালয় রয়েছে।

## শিক্ষা প্রতিষ্ঠান
;নিম্ন মাধ্যমিক বিদ্যালয়
* তক্তানালা নিম্ন মাধ্যমিক বিদ্যালয়
* ফারুয়া নিম্ন মাধ্যমিক বিদ্যালয়

;প্রাথমিক বিদ্যালয়
* গো-ছড়া সরকারি প্রাথমিক বিদ্যালয়
* ছাবাতলী সরকারি প্রাথমিক বিদ্যালয়
* জামুছড়া সরকারি প্রাথমিক বিদ্যালয়
* তক্তানালা সরকারি প্রাথমিক বিদ্যালয়
* পশ্চিম মন্দিরাছড়া সরকারি প্রাথমিক বিদ্যালয়
* ফারুয়া সরকারি প্রাথমিক বিদ্যালয়

## যোগাযোগ ব্যবস্থা
ফারুয়া ইউনিয়নে যোগাযোগের একমাত্র মাধ্যম ইঞ্জিন চালিত নৌকা অথবা পায়ে হেঁটে।

## খাল ও নদী
ফারুয়া ইউনিয়নের মধ্য দিয়ে প্রবাহিত হচ্ছে রাইংখ্যং নদী।

## হাট-বাজার
ফারুয়া ইউনিয়নের প্রধান হাট-বাজার হল ফারুয়া বাজার।

## দর্শনীয় স্থান
* রাইংখ্যং পুকুর

## জনপ্রতিনিধি
* বর্তমান চেয়ারম্যান: বিদ্যালাল তঞ্চঙ্গ্যা

## আরও দেখুন
* বিলাইছড়ি উপজেলা
* বিলাইছড়ি থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:বিলাইছড়ি উপজেলার ইউনিয়ন
করণ শর্মা (টেলিভিশন অভিনেতা)

**করণ শর্মা** (; জন্ম: ৬ মার্চ ১৯৮১) হলেন একজন ভারতীয় টেলিভিশন অভিনেতা। সম্প্রতি তিনি জি টিভিতে সম্প্রচারিত ধারাবাহিক কালা টিকায় কৃষ্ণ সিনহার চরিত্রে অভিনয় করেছেন।

## টেলিভিশন

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮১-এ জন্ম
বিষয়শ্রেণী:ভারতীয় ধারাবাহিক নাটকের অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:২১শ শতাব্দীর ভারতীয় অভিনেতা
খারাবাদ বাইনতলা স্কুল এন্ড কলেজ

**খারাবাদ বাইনতলা স্কুল এন্ড কলেজ** খুলনা জেলার অন্যতম পুরাতন বিদ্যালয় এবং খুলনা জেলার অন্যতম বিদ্যালয়গুলির একটি। এ বিদ্যালয়টি ১৯৪২ সালে  স্থাপিত হয়। এই বিদ্যালয়ে ষষ্ঠ  শ্রেণী থেকে দ্বাদশ  শ্রেণী পর্যন্ত শিক্ষাদান করা হয়।  '''

## পাসের হার
## ইতিহাস
বিদ্যালয়টি ১৯৪০  সালে  স্থাপিত  হয়ে   ১৯৬০  সাালে  ২৯৭/২  নং   স্মারকে জুনিয়র বিদ্যালয় হিসাবে একাডেমিক স্বীকৃতি পায়। পরবর্তীতে ৫৭৮ নং স্মারক ১৩/০৭/১৯৬৩ তারিখ ৯ম এবং ২৮৫ নং স্মারক ২৬/০৫/১৯৬৪ তারিখে ১০ম শ্রেণী খোলার অনুমতি পায়। ১২৩৩ নং স্মারক ৩০/০৬/৯৬ তারিখ বিজ্ঞান  এবং ২/৩৪৮ নং স্মারক ০৫/১২/১৯৭৪ তারিখ বাণিজ্য শাখা খোলার অনুমতি  পায়। অত্র বিদ্যালয়  হতে      ১৯৭৯  সালে মাধ্যমিক পরীক্ষায় যশোর বোর্ডে বাণিজ্য শাখায় সম্মিলিত মেধা তালিকায় ২য় স্থান এবং ২০০০ সালে উক্ত পরীক্ষায় মেধা তালিকায় ১৬ তম স্থান অধিকার করে। বিদ্যালয়টি ১৯৯৫ সালে বটিয়াঘাটা থানার শ্রেষ্ঠ শিক্ষা প্রতিষ্ঠান হিসেবে সম্মাননা পায়। ১৯৯৫ সালে বিদ্যালয়টি মানবিক শাখায় উচ্চ মাধ্যমিক পর্যায় একাডেমিক স্বীকৃতি পায় এবং ১৯৯৮ সালে এম, পি, ও ভুক্ত হয়। ২০০৪ সাল হতে উচ্চ মাধ্যমিক পর্যায় বাণিজ্য শাখা খোলার অনুমতি পায়। মাধ্যমিক পর্যায় ৩১/১২/২০১১ এবং উচ্চ মাধ্যমিক পর্যায় ৩০/০৬/২০১১ তারিখ পর্যমত্ম স্বীকৃতি প্রাপ্ত। বর্তমান বিদ্যালয়টি খারাবাদ বাইনতলা স্কুল এন্ড কলেজ নামে নাম করণ করা হয়েছে। বিদ্যালয়টি ৩.৬৬ একর জমির উপর মনোরম পরিবেশে অবস্থিত।
### প্রতিষ্টান প্রধান
প্রতিষ্ঠান প্রধানদের নামের তালিকা ও অবস্থান কালঃ 

## যাতায়াত
রুপসা ব্রীজ পার হয়ে জাবুসা গ্রামের উপর দিয়ে বাস,টেক্সি,মটরবাইক,ও অন্যান্ন যান যোগে খারাবাদ বাইনতলা স্কুল এন্ড কলেজ এ আসা যায়।

## তথ্যসূত্র

http://www.amirpurup.khulna.gov.bd/site/page/ff092992-1c4a-11e7-8f57-286ed488c766/%E0%A6%A6%E0%A6%B0%E0%A7%8D%E0%A6%B6%E0%A6%A8%E0%A7%80%E0%A6%AF%E0%A6%BC-%E0%A6%B8%E0%A7%8D%E0%A6%A5%E0%A6%BE%E0%A6%A8-

বিষয়শ্রেণী:খুলনার বিদ্যালয়
বিষয়শ্রেণী:খুলনা জেলার মহাবিদ্যালয়
বিষয়শ্রেণী:১৯৪০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৪০-এ ব্রিটিশ ভারতে প্রতিষ্ঠিত
ভার্জিনিয়া বিশ্ববিদ্যালয়

**ভার্জিনিয়া বিশ্ববিদ্যালয়** (ইংরেজি: University of Virginia) হল কমনওয়েলথ অব ভার্জিনিয়ার একটি সরকারি গবেষণা বিশ্ববিদ্যালয়। এটি শুধুমাত্র **ভার্জিনিয়া** নামেও পরিচিত ১৮১৯ সালে টমাস জেফারসনের ঘোষণা অনুসারে বিশ্ববিদ্যালয়টি প্রতিষ্ঠিত হয়।

ইউনেস্কো ১৯৮৭ সালে ভার্জিনিয়াকে আমেরিকার প্রথম কলেজিয়েট বিশ্ব ঐতিহ্যবাহী স্থানের স্বীকৃতি প্রদান করে। এই বিশ্ববিদ্যালয়ের মূল গভর্নিং বডিতে ছিলেন জেফারসন, জেমস ম্যাডিসন ও জেমস মন্‌রো। এই বিশ্ববিদ্যালয় প্রতিষ্ঠার সময় মনরো মার্কিন যুক্তরাষ্ট্রের রাষ্ট্রপতি ছিলেন। পূর্বতন রাষ্ট্রপতি জেফারসন ও ম্যাডিসন ছিলেন এই বিশ্ববিদ্যালয়ের প্রথম দুই রেক্টর, এবং জেফারসন নিজে অধ্যয়নের মূল পাঠক্রম নকশা করেন।

১৯০৪ সাল থেকে ভার্জিনিয়া বিশ্ববিদ্যালয় আমেরিকান বিশ্ববিদ্যালয় সংঘের প্রথম গবেষণালব্ধ নির্বাচিত সদস্য এবং ভার্জিনিয়ার একমাত্র আমেরিকান বিশ্ববিদ্যালয় সংঘের সদস্য ছিল। বিশ্ববিদ্যালয়টি কার্নেগি ফাউন্ডেশন কর্তৃক গবেষণা বিশ্ববিদ্যালয় হিসেবে অতি উচ্চ গবেষণা প্রতিষ্ঠান হিসেবে শ্রেণিভুক্ত, এবং কলেজ বোর্ড কর্তৃক ভার্জিনিয়ার ফ্ল্যাগশিপ বিশ্ববিদ্যালয় হিসেবে বিবেচিত। বিভিন্ন বৈজ্ঞানিক মাধ্যম, যেমন সায়েন্স সাময়িকী, এই বিশ্ববিদ্যালয়ের গবেষণা কাজগুলোর স্বীকৃতি দিয়েছে এবং ২০১৫ সালের বৈশ্বিক বৈজ্ঞানিক আবিষ্কারের সেরা দশটির দুটি ছিল এই বিশ্ববিদ্যালয়ের অনুষদদের। ভার্জিনিয়া বিশ্ববিদ্যালয়ের অনুষদ ও শিক্ষার্থীরা অনেক কোম্পানি প্রতিষ্ঠা করে। উল্লেখযোগ্য উদাহরণ হল রেডিট, যাদের বার্ষিক আয় $১.৬ ট্রিলিয়ন এবং এটি বিশ্বের ১০ম বৃহত্তম অর্থনীতির সমতুল্য।

ভার্জিনিয়ার বিশ্ববিদ্যালয়ের আটটি স্নাতক ও তিনটি পেশাদারী স্কুলে ১২১টি বিভাগ রয়েছে। শিক্ষার্থীরা ৫০টি রাজ্য ও ১৪৮টি দেশ থেকে শার্লটসভিলার এই বিশ্ববিদ্যালয়ে পড়াশুনা করতে আসেন।

## আরও দেখুন

## তথ্যসূত্র

## গ্রন্থপঞ্জী
* 
* 
* 
* Boyle, Sarah Patton (1962). *The Desegregated Heart: A Virginian's Stand in a Time of Transition*. New York: William Morrow & Company.
* 
* 
*  Chapter two covers student and faculty life at the University of Virginia in the 1920s, when Powell was *de facto* chaplain to the University.
* 
* 
* 

## বহিঃসংযোগ

* 
* UVA Email
* ভার্জিনিয়া বিশ্ববিদ্যালয় অ্যাথলেটিক ওয়েবসাইট


বিষয়শ্রেণী:১৮১৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৮১৯-এ ভার্জিনিয়ায় প্রতিষ্ঠিত
বিষয়শ্রেণী:ভার্জিনিয়ায় বিশ্ববিদ্যালয় ও কলেজ
বিষয়শ্রেণী:ভার্জিনিয়ায় সরকারি কলেজ
বিষয়শ্রেণী:মার্কিন যুক্তরাষ্ট্রে ফ্ল্যাগশিপ বিশ্ববিদ্যালয়
বিষয়শ্রেণী:মার্কিন যুক্তরাষ্ট্রের বিশ্ব ঐতিহ্যবাহী স্থান
বিষয়শ্রেণী:১৮১০-এর দশকে প্রতিষ্ঠিত বিশ্ববিদ্যালয় ও কলেজ
বিলাইছড়ি ইউনিয়ন

**বিলাইছড়ি** বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি ইউনিয়ন।

## আয়তন
বিলাইছড়ি ইউনিয়নের আয়তন ২১,১২০ একর (৮৫.৪৭ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৮,৬৬৩জন। এর মধ্যে ৭,১২৪জন বৌদ্ধ, ৯২৬জন মুসলিম, ৩৬৯জন খ্রিস্টান ও ২৪৪জন হিন্দু।

নৃতাত্ত্বিকভাবে ১,৩৩৫ জন বাঙালি, ৩,৪৩৪  জন চাকমা, ৫৫৬ জন‌ মারমা, ২,৯৪৯ জন তঞ্চঙ্গ্যা ও ৩৮৯ জন অন্যান্য।

## অবস্থান ও সীমানা
বিলাইছড়ি উপজেলার পশ্চিমাংশে বিলাইছড়ি ইউনিয়নের অবস্থান। বিলাইছড়ি উপজেলা সদর এ ইউনিয়নে অবস্থিত। এ ইউনিয়নের উত্তরে কেংড়াছড়ি ইউনিয়ন, পূর্বে জুরাছড়ি উপজেলার মৈদং ইউনিয়ন, দক্ষিণ-পূর্বে ফারুয়া ইউনিয়ন, দক্ষিণ-পশ্চিমে রাজস্থলী উপজেলার ঘিলাছড়ি ইউনিয়ন এবং পশ্চিমে কাপ্তাই উপজেলার কাপ্তাই ইউনিয়ন অবস্থিত।

## প্রশাসনিক কাঠামো
বিলাইছড়ি ইউনিয়ন বিলাইছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বিলাইছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
* কিলাছড়ি
* কুতুবদিয়া
* দীঘলছড়ি
* ধুপশীল
* ধুপ্যাচর
* পাংখোয়াপাড়া
* বল্লালছড়া
* বিলাইছড়ি মোন পাড়া
* শুক্করছড়ি
* সাক্রাছড়ি

## শিক্ষা ব্যবস্থা
বিলাইছড়ি ইউনিয়নের সাক্ষরতার হার ৫০.২৭%। এ ইউনিয়নে ১টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* বিলাইছড়ি সরকারি উচ্চ বিদ্যালয়

;নিম্ন মাধ্যমিক বিদ্যালয়
* পাংখোয়াপাড়া নিম্ন মাধ্যমিক বিদ্যালয়

;প্রাথমিক বিদ্যালয়
* কুতুবদিয়া সরকারি প্রাথমিক বিদ্যালয়
* দীঘলছড়ি সরকারি প্রাথমিক বিদ্যালয়
* ধুপশীল সরকারি প্রাথমিক বিদ্যালয়
* পাংখোয়াপাড়া সরকারি প্রাথমিক বিদ্যালয়
* বল্লালছড়া সরকারি প্রাথমিক বিদ্যালয়
* বিলাইছড়ি বাজার মডেল সরকারি প্রাথমিক বিদ্যালয়
* শুক্করছড়ি সরকারি প্রাথমিক বিদ্যালয়
* সাক্রাছড়ি সরকারি প্রাথমিক বিদ্যালয়

বাঙ্গাল কাটা সরকারি প্রথমিক বিদ্যালয়

## যোগাযোগ ব্যবস্থা
বিলাইছড়ি ইউনিয়নে যোগাযোগের একমাত্র মাধ্যম ইঞ্জিন চালিত নৌকা।

## খাল ও নদী
বিলাইছড়ি ইউনিয়নের মধ্য দিয়ে প্রবাহিত হচ্ছে রাইংখ্যং নদী।
এছাড়া এ ইউনিয়নের উত্তরাংশে রয়েছে কাপ্তাই হ্রদ।

## হাট-বাজার
বিলাইছড়ি ইউনিয়নের প্রধান হাট-বাজার হল বিলাইছড়ি বাজার।

## দর্শনীয় স্থান
* কাপ্তাই হ্রদ
* দীঘলছড়ি ব্রীজ

## উল্লেখযোগ্য ব্যক্তিত্ব

## জনপ্রতিনিধি
* বর্তমান চেয়ারম্যান: সুনীল কান্তি দেওয়ান

## আরও দেখুন
* বিলাইছড়ি উপজেলা
* বিলাইছড়ি থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:বিলাইছড়ি উপজেলার ইউনিয়ন
বশিকপুর ইউনিয়ন

**বশিকপুর** বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার চন্দ্রগঞ্জ থানাধীন  একটি ইউনিয়ন।

## আয়তন
বশিকপুর ইউনিয়নের মোট আয়তন ৪৫৫৪ একর বা ১৮.৪৩ বর্গ কিলোমিটার।

## জনসংখ্যা
২০১১ সাল আদমশুমারি অনুযায়ী বশিকপুর ইউনিয়নের জনসংখ্যা প্রায় ২৮,৭১৩ জন।

## অবস্থান ও সীমানা
লক্ষ্মীপুর সদর উপজেলার উত্তরাংশে বশিকপুর ইউনিয়নের অবস্থান। এ ইউনিয়নের দক্ষিণে দত্তপাড়া ইউনিয়ন, বাঙ্গাখাঁ ইউনিয়ন ও পার্বতীনগর ইউনিয়ন; পশ্চিমে উত্তর হামছাদী ইউনিয়ন; উত্তরে রামগঞ্জ উপজেলার করপাড়া ইউনিয়ন ও নোয়াখালী জেলার চাটখিল উপজেলার সাহাপুর ইউনিয়ন এবং পূর্বে নোয়াখালী জেলার চাটখিল উপজেলার রামনারায়ণপুর ইউনিয়ন অবস্থিত।

## প্রশাসনিক কাঠামো
থাম্ব|বিরাহিমপুর তালতলা মোড়
থাম্ব|রোকনপুর গ্রামের সুপারি বিক্রেতা
বশিকপুর ইউনিয়ন লক্ষ্মীপুর সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।

## শিক্ষা ব্যবস্থা
২০১১ সাল আদমশুমারি অনুযায়ী বশিকপুর ইউনিয়নের সাক্ষরতার হার ৬৪.৪ শতাংশ। এই ইউনিয়ন টিতে ১টি কলেজ, ১টি কামিল মাদরাসা, ১টি ফাজিল মাদ্রাসা, ১টি আলিম মাদ্রাসা, ৩টি উচ্চ বিদ্যালয়, ২টি দাখিল মাদ্রাসা, ৪ প্রাথমিক বিদ্যালয় রয়েছে।

## শিক্ষা প্রতিষ্ঠান
* বশিকপুর ডি.এস.ইউ. কামিল মাদরাসা
* বিরাহিমপুর মাদরাসাতুল বানাত আল ইসলামীয়া ফাযিল (ডিগ্রি)।
* দারুল ইরফান ইন্টারন্যাশনাল একাডেমি, বশিকপুর
* বশিকপুর স্কুল এন্ড কলেজ
* বশিকপুর মহিলা আলিম মাদ্রাসা
* রোকনপুর উচ্চ বিদ্যালয়
* বিরাহিমপুর উচ্চ বিদ্যালয়
* নন্দীগ্রাম উচ্চ বিদ্যালয়
* ইমামগঞ্জ (নাগেরহাট) নূরানী দাখিল মাদ্রাসা
* বশিকপুর ইসলামিয়া কওমী মাদরাসা
* রামনগর মদিনাতুল উলুম দাখিল মাদ্রাসা

## যোগাযোগ ব্যবস্থা

## খাল ও নদী
## হাট বাজার
উল্লেখযোগ্য হাট বাজার সমূহ: 
* বশিকপুর বাজার, 
* পোদ্দার বাজার, 
* নাগের হাট,
* নোয়া হাট‌

## উল্লেখযোগ্য ব্যক্তি

* শায়খ আহমাদুল্লাহ - দায়ী, মুফতি, উদ্যোক্তা, গবেষক এবং লেখক।

## জনপ্রতিনিধি
জনাব মাহফুজুর রহমান

## আরও দেখুন
* লক্ষ্মীপুর সদর উপজেলা
* লক্ষ্মীপুর সদর থানা
* লক্ষ্মীপুর জেলা

## তথ্যসূত্র

## বহিঃসংযোগ

বিষয়শ্রেণী:লক্ষ্মীপুর সদর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
সেলিম উদ্দিন

**সেলিম উদ্দিন** (**জন্ম:** ৬ এপ্রিল ১৯৬০) হলেন বাংলাদেশের একজন রাজনীতিবিদ। তিনি সিলেট-৫ আসনের সংসদ সদস্য ছিলেন।

## প্রাথমিক জীবন
সেলিম উদ্দিন ৬ এপ্রিল ১৯৬০ সালে তৎকালীন পূর্ব পাকিস্তানের সিলেট জেলার বিয়ানীনাজারের তিলপাড়ার নালবহর গ্রামে জন্মগ্রহণ করেন। তার পিতার নাম আছাদ উদ্দিন ও মাতা আজিজুন নেছা। তিনি লন্ডনের গ্রিনিচ বিশ্ববিদ্যালয় থেকে বিএসসি (অনার্স) ডিগ্রী অর্জন করেন।

## রাজনৈতিক জীবন
সেলিম উদ্দিন ১৯৯৬ সালে জাতীয় পার্টিতে যোগদানের মাধ্যমে রাজনৈতিক জীবন শুরু করেন। তিনি জাতীয় পার্টির চেয়ারম্যান জি এম কাদেরের আন্তর্জাতিক বিষয়ক উপদেষ্টা। তিনি সিলেট জেলা জাতীয় পার্টির সাবেক সভাপতি। 

২০১৪ সালের দশম জাতীয় সংসদ নির্বাচনে সিলেট-৫ আসন থেকে তিনি জাতীয় পার্টির প্রার্থী হিসেবে সংসদ সদস্য মনোনীত হয়েছিলেন। 

নবম জাতীয় সংসদে তিনি বিরোধী দলীয় হুইপ ও পররাষ্ট্র মন্ত্রণালয় সংক্রান্ত জাতীয় সংসদের স্থায়ী কমিটির সদস্য হিসেবে দায়িত্ব পালন করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
বিষয়শ্রেণী:সিলেট জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:গ্রিনিচ বিশ্ববিদ্যালয়ের প্রাক্তন শিক্ষার্থী
আব্দুল মতিন

**আব্দুল মতিন** (জন্ম: ১৭ মে ১৯৪৫) হলেন বাংলাদেশের একজন রাজনীতিবিদ। তিনি মৌলভীবাজার-২ আসনের সংসদ সদস্য ছিলেন।

## প্রাথমিক জীবন
আব্দুল মতিন ১৯৪৫ সালের ১৭ মে তৎকালীন ব্রিটিশ ভারতের মৌলভীবাজারে জন্মগ্রহণ করেন। তার পিতার নাম আব্দুল মজিদ ও মাতা মস্তরিমা বিবি।
## রাজনৈতিক জীবন
আব্দুল মতিন কুলাউড়া উপজেলা আওয়ামী লীগের সভাপতি। কুলাউড়া উপজেলা পরিষদের চেয়ারম্যান ছিলেন তিনি। ২০১৪ সালের দশম জাতীয় সংসদ নির্বাচনে মৌলভীবাজার-২ আসনে তিনি স্বতন্ত্র প্রার্থী হিসেবে সংসদ সদস্য নির্বাচিত হন।

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মৌলভীবাজার জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:১৯৩৫-এ জন্ম
বিষয়শ্রেণী:বাংলাদেশের স্বতন্ত্র রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:উপজেলা পরিষদের চেয়ারম্যান
কান্দাহার জেলা

**কান্দাহার জেলা** অথবা **দান্দ জেলা** আফগানিস্তানের কান্দাহার প্রদেশের কেন্দ্রীয় অংশে অবস্থিত একটি জেলা। এটি কান্দাহার শহরের পাশাপাশি অবস্থান করছে। ভৌগোলিক অবস্থান অনুযায়ী জেলাটি পশ্চিমে পাঞ্জাই জেলা, উত্তরে আর্ঘান্দাব জেলা, উত্তর-পূর্বে শাহ ওয়ালী কোট জেলা এবং পূর্ব ও দক্ষিণে দামান জেলা অবস্থিত। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৪৬৮,২০০ জন এর মত। জেলাটির কেন্দ্রীয় শহরের নাম হচ্ছে কান্দাহার।

২০০৯ সালের মার্চ মাসে, দান্দ জেলার কেন্দ্রটি দুটি অংশে তালেবানদের বিদ্রোহী আত্মঘাতী বোমা হামলায় ধ্বংসপ্রাপ্ত হয়।২০০৯ সালের ডিসেম্বরে কান্দাহারের পিআরটি এর বৈদেশিক সম্পর্ক বিভাগ এবং কানাডিয়ান বেসামরিক পুলিশ কর্তৃক পুনঃগঠন করা হয়েছিল।

## শিক্ষা
জেলাটিতে ৩০টি স্কুল রয়েছে। স্কুলগুলিতে নিরাপত্তা সংক্রান্ত উদ্বেগের কারণে প্রায় সকল স্কুলই বন্ধ হয়ে গিয়েছিল কিন্তু ২০১১ সালের মার্চে সকল স্কুলই পুনরায় খুলে দেওয়া হয়। স্থানীয়ভাবে প্রায় ১২,০০০ এর মত শিক্ষার্থী বিদ্যালয়গুলিতে স্বতষ্ফুর্তভাবে লেখাপড়ায় অংশগ্রহণ করে থাকে।

## তথ্যসূত্র

## বহিঃসংযোগ
* AIMS District Map

## ''টীকা''
* For further information see Kandahar
* In some internet sites this district can be seen as **Dand District**.

বিষয়শ্রেণী:কান্দাহার প্রদেশের জেলা
ইরিত্রিয়া ব্যাংক

**ইরিত্রিয়া ব্যাংক** হচ্ছে ইরিত্রিয়ার কেন্দ্রীয় ব্যাংক। ব্যাংকটি রাজধানী শহর আস্মারায় অবস্থিত। এই কেন্দ্রীয় ব্যাংকটি বৈদেশিক বিনিয়োগে উদ্বুদ্ধ করে থাকে এবং কলকারখানার যন্ত্রপাতি ও কৃষি সরঞ্জাম আমদানি করে থাকে। ইরিত্রিয়ার এই কেন্দ্রীয় ব্যাংকটি সরকারি হলেও এটি অর্থ মন্ত্রণালয়ের অধীনে নয়; এর গভর্নর এবং নীতিনির্ধারকেরা অর্থ মন্ত্রণালয় থেকে এটাকে পরিচালনা করতে নীতিনির্ধারণ করেন। যদিও পর্যটকেরা ভ্রমণে আসার সময় বৈদেশিক মুদ্রা নিয়ে আসতে পারেন, তবে সব ধরনের অর্থ বিনিময় নাকফা দিয়ে করতে হবে।

## আরো দেখুন
* ইরিত্রিয়ার ব্যাংকিং ব্যবস্থা
* ইরিত্রিয়ার অর্থনীতি
* কেন্দ্রীয় ব্যাংকের তালিকা

## পাদটীকা

বিষয়শ্রেণী:ইরিত্রিয়ার অর্থনীতি
বিষয়শ্রেণী:কেন্দ্রীয় ব্যাংক
বিষয়শ্রেণী:আস্মারা
বিষয়শ্রেণী:১৯১৪-এ ইরিত্রিয়ায় প্রতিষ্ঠিত
বিষয়শ্রেণী:১৯১৪-এ প্রতিষ্ঠিত ব্যাংক
বিষয়শ্রেণী:ইরিত্রিয়ায় ব্যাংক
বিষয়শ্রেণী:ইরিত্রিয়ার ব্যাংকিং ব্যবস্থা
কেংড়াছড়ি ইউনিয়ন

**কেংড়াছড়ি** বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি ইউনিয়ন।

## আয়তন
কেংড়াছড়ি ইউনিয়নের আয়তন ২৫,৬০০ একর (১০৩.৬০ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৫,৮৯৭জন। এর মধ্যে ৪,৫১৪জন বৌদ্ধ, ১,৩৭২জন মুসলিম, ১০জন হিন্দু, ১জন খ্রিস্টান ।

নৃতাত্ত্বিকভাবে, ১,৪৪৫ জন বাঙালি, ৩,৪৫৯  জন চাকমা, ৫৯২ জন‌ মারমা, ৪০০ জন তঞ্চঙ্গ্যা ও ১ জন অন্যান্য।

## অবস্থান ও সীমানা
বিলাইছড়ি উপজেলার উত্তর-পশ্চিমাংশে কেংড়াছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে বিলাইছড়ি ইউনিয়ন; পূর্বে জুরাছড়ি উপজেলার মৈদং ইউনিয়ন; উত্তরে রাঙ্গামাটি সদর উপজেলার বালুখালী ইউনিয়ন এবং পশ্চিমে কাপ্তাই হ্রদ, রাঙ্গামাটি সদর উপজেলার জীবতলী ইউনিয়ন ও কাপ্তাই উপজেলার কাপ্তাই ইউনিয়ন অবস্থিত।

## প্রশাসনিক কাঠামো
কেংড়াছড়ি ইউনিয়ন বিলাইছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বিলাইছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৩টি মৌজায় বিভক্ত। এ ইউনিয়নের গ্রামগুলো হল:
* কেরনছড়ি
* কেংড়াছড়ি
* কৌশল্যাঘোনা
* নাড়াইছড়ি
* বাঙ্গালকাটা
* বেগেনাছড়ি
* মেরাংছড়া
* হিজাছড়ি
* ঢেবাছড়ি
* পরীহলা মোন

## শিক্ষা ব্যবস্থা
কেংড়াছড়ি ইউনিয়নের সাক্ষরতার হার ৩৫.৩১%। এ ইউনিয়নে ১টি নিম্ন মাধ্যমিক বিদ্যালয়  ১০টি প্রাথমিক বিদ্যালয় এবং ১টি ইবতেদায়ী মাদ্রাসা রয়েছে।

## শিক্ষা প্রতিষ্ঠান
;নিম্ন মাধ্যমিক বিদ্যালয়
* কেংড়াছড়ি নিম্ন মাধ্যমিক বিদ্যালয়

;প্রাথমিক বিদ্যালয়
* কেরনছড়ি সরকারি প্রাথমিক বিদ্যালয়
* কেংড়াছড়ি জোন সরকারি প্রাথমিক বিদ্যালয়
* কেংড়াছড়ি সরকারি প্রাথমিক বিদ্যালয়
* কৌশল্যাঘোনা সরকারি প্রাথমিক বিদ্যালয়
* নাড়াইছড়ি সরকারি প্রাথমিক বিদ্যালয়
* বাঙ্গালকাটা সরকারি প্রাথমিক বিদ্যালয়
* বেগেনাছড়ি সরকারি প্রাথমিক বিদ্যালয়
* মেরাংছড়া সরকারি প্রাথমিক বিদ্যালয়
* শহীদ হাবিব সরকারি প্রাথমিক বিদ্যালয়
* হিজাছড়ি ঢেবাছড়ি সরকারি প্রাথমিক বিদ্যালয়

;মাদ্রাসা
* পূর্ব কেংড়াছড়ি পুনর্বাসন জোন আল মাহমুদীয়া এবতেদায়ী মাদ্রাসা

## যোগাযোগ ব্যবস্থা
কেংড়াছড়ি ইউনিয়নে যোগাযোগের একমাত্র মাধ্যম ইঞ্জিন চালিত নৌকা।

## খাল ও নদী
কেংড়াছড়ি ইউনিয়নের পশ্চিমে ও দক্ষিণে রয়েছে কাপ্তাই হ্রদ। এছাড়া রয়েছে নাড়াইছড়ি খাল, বাঙ্গালকাটা খাল, হিজাছড়ি খাল এবং কেংড়াছড়ি খাল।

## হাট-বাজার
কেংড়াছড়ি ইউনিয়নের প্রধান হাট-বাজার হল কেংড়াছড়ি বাজার।

## দর্শনীয় স্থান
* কাপ্তাই হ্রদ

## জনপ্রতিনিধি
* বর্তমান চেয়ারম্যান: অমর জীব চাকমা

## আরও দেখুন
* বিলাইছড়ি উপজেলা
* বিলাইছড়ি থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:বিলাইছড়ি উপজেলার ইউনিয়ন
স্বস্তিকা দত্ত

**স্বস্তিকা দত্ত** (জন্ম: ২৩ এপ্রিল ১৯৯৪) একজন ভারতীয় অভিনেত্রী। তিনি পারব না আমি ছাড়তে তোকে (২০১৫) চলচ্চিত্রে মাধ্যেমে আত্মপ্রকাশ করেন । তিনি হাস্যরসাত্মক ধারাবাহিক *ভোজো গোবিন্দ* (২০১৭) তে ডালি চরিত্রে, বিজয়ী (২০১৮) এ কেকা চরিত্রে এবং *কি* *কোরে বোলব তোমায়* ( ২০১৮) তে রাধিকা চরিত্রের জন্য পরিচিত।

## শৈশব ও শিক্ষা
স্বস্তিকা দত্ত ১৯৯৪ সালের ২৩ এপ্রিল কলকাতায় জন্মগ্রহণ করেন। তিনি মুম্বাইতে তার শৈশব কাটিয়েছেন । তিনি দ‍্য মডার্ন একাডেমী কলকাতায় শিক্ষারত ছিলেন এবং  হেরিটেজ ইনস্টিটিউট অব টেকনোলজি, কলকাতা থেকে গণযোগাযোগে স্নাতক সম্পন্ন করেন।

## কর্মজীবন
স্বস্তিকা তার অভিনয় যাত্রা শুরু করার আগে একজন মডেল হিসাবে FFACE এ অংশগ্রহণ করেন। রাজ চক্রবর্তী পরিচালিত পারব না আমি ছাড়তে তোকে তার প্রথম চলচ্চিত্র। *দুগ্গা দুগ্গা* (২০১৫) ধারাবাহিকে তার মাধ্যমে টেলিভিশনে তার আত্মপ্রকাশ । ২০১৭ সালে রোহন ভট্টাচার্যের বিপরীতে স্টার জলসা সিরিয়াল ভোজো গোবিন্দে ডালি চরিত্রে তার ভূমিকা তাকে সেরা স্টাইল আইকন ২০১৮ স্টার জলসা পরিবার পুরস্কার প্রদান করে।

## চল চ্চিত্রের তালিকা

## ওয়েব সিরিজ

## টেলিভিশন

|
|}

## পুরস্কার

## তথ্যসূত্র

## বহিঃসংযোগ

*

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলকাতার অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:বাঙালি অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
করণ শর্মা (অভিনেতা)

**করণ রমেশ শর্মা** (জন্ম: ২৬ অক্টোবর ১৯৮১) হলেন একজন ভারতীয় চলচ্চিত্র অভিনেতা। তিনি ২০০৫ সালে বলিউডের চলচ্চিত্র দিল জো ভী কাহে...-এ অমিতাভ বচ্চনের সাথে অভিনয় করেছেন, যেটি পরিচালনা এবং সহ-প্রযোজনা করেছেন তার বাবা রমেশ শর্মা। যদিও এই চলচ্চিত্রটি সফলতা লাভ করেনি, যেখানে করণ সমালোচকদের কাছ থেকে নেতিবাচক প্রতিক্রিয়া গ্রহণ করেন। ২০০৩ সালে, তিনি মরিশাসের টেলিভিশন ধারাবাহিক সি'য়েস্ত লা ভিয়ে-এ অভিনয় করেছেন।

## চলচ্চিত্র

## টেলিভিশন

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৮১-এ জন্ম
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:মরিশাসের বংশদ্ভুত ভারতীয় ব্যক্তিত্ব
এয়ার ওড়িশা

**এয়ার ওড়িশা** ভুবনেশ্বর শহরকে ভিত্তি করে ভারতীয় বিমান সংস্থা হিসাবে বিমান পরিচালনা শুরু করে, বিমান সংস্থা ১৩ ফেব্রুয়ারি ২০১২ সালে নির্ধারিত পরিসেবা চালাতে লাইসেন্স পায়। ভুবনেশ্বরের বিজু পাটনায়ক আন্তর্জাতিক বিমানবন্দরে বিমান সংস্থাটির সদর দপ্তর রয়েছে। মার্চ ২০১৭ সালে নির্ধারিত বিমান পরিচালানোর অনুমতি পেয়েছে এবং এইভাবে এটি একটি আঞ্চলিক বিমান সংস্থা হয়ে উঠেছে।

## ইতিহাস
এয়ার ওড়িশা এভিয়েশন প্রাইভেট লিমিটেড (এওএপিএল) বিমানের চার্টার সার্ভিস প্রদানের জন্য উড়িষ্যার সরকারের কোম্পানি আইনের অধীনে গঠিত হয়। এয়ার ওড়িশা হল ওড়িশার একমাত্র চার্টার্ড এয়ারলাইন এবং ভারতের অ নির্ধারিত বিমান সংস্থা।

ফেব্রুয়ারি ২০১৮ সালের মধ্যে ৬০% শেয়ার জিএসইসি সম্রাট এভিয়েশনকে বিক্রি করা হয়েছে।

## বিমান বহর
সেপ্টেম্বর ২০১৭ সালের হিসাবে, এয়ার ওড়িশার বিমান বহরে নিম্নোক্ত উড়োজাহাজগুলির রয়েছে:



## গন্তব্যসমূহ
বিমান পরিচালনার জন্য নির্ধারিত গন্তব্যগুলির নিম্নরূপ হয়:

## পরিষেবাগুলি
* ভিআইপি চার্টার
* নির্বাহী ও কর্পোরেট চার্টারএয়ার অ্যাম্বুলেন্স
* এরিয়াল জয়রায়েড চার্টারচলচ্চিত্র ও শিল্পে
* নির্বাচনী প্রচারণা
* ফ্লাওয়ার ড্রপিং
* এভিয়েশন কনসালটেন্সি

## তথ্যসূত্র

## বহিঃসংযোগ

বিষয়শ্রেণী:ভারতের বিমান পরিবহন সংস্থা
বিষয়শ্রেণী:২০১১-এ প্রতিষ্ঠিত ভারতীয় কোম্পানি
বিষয়শ্রেণী:ওড়িশা ভিত্তিক কোম্পানি